הנדון: דף הנחיות לעובד המבקש תעודת שלב 3

שלום רב,

לצורך הגשת בקשה לקבלת תעודה מקצועית שלב 3 עלייך להמציא את המסמכים כדלקמן:

אישור מקורי מאת המעסיק על העסקתך במקצוע בו הנך מבקש לקבל תעודת שלב 3.

תצהיר משפטי חתום ע"י עו"ד המצוין בו מקום/מקומות העבודה, כתובת מקום העבודה וותק מקצועי בעבודה מעשית בכל אחד ממקומות העבודה (כולל פרוט של מגיש הבקשה ומס' טלפון של מקום/מקומות העבודה ).

תצלום כתב הסמכה של כל אחד מהמוסכים בהם נצבר הוותק הנדרש (פרטי בעל ההסמכה ומספר הסמכה).

רישיון מפעל מכל מקום עבודה.

אישור ביטוח לאומי -ריכוז מעסיקים ותקופות עיסוק – טופס מקורי.

טופסי 106 על כל תקופת העבודה.

עותק נוסף יישאר אצל מגיש הבקשה

צילום תעודת זהות

לידיעתך עלייך לבטח את עצמך בביטוח תאונות אישיות לימי הבחינה ולאשר זאת

בחתימתך בפני יו"ר הוועדה המרחבית, וזאת בטרם תופנה למבחן מעשי

משך הבחינה 2-1 ימים.

קריטריונים למבקש לקבל תעודת מקצוע שלב 3 במקצועות הרכב

זכאי לקבל תעודת מקצוע שלב 3 הינו: בעל מקצוע, המועסק במוסכים מורשים, ועובד תחת השגחתו של בעל הסמכה במשך תקופה (רצופה או מצטברת) כמפורט בטבלה.

וותק מוכר הנו וותק שנצבר בחמש השנים האחרונות

מקצוע	שנות וותק
מרכב הרכב המודרני פחחות ,צבע , מסגרות	2.5*
תיקון צמיגים ואבובים	3*
מכונאות אופנועים וקטנועים	3*

פחחות, צבע , מסגרות רכב- מקצוע "מרכבי הרכב וצביעתם"

לאחר בדיקת ואישור המסמכים תקבל הפניה לקורס מבוא "מרכבי רכב וצביעתם" .לאחר שתעמוד בהצלחה בדרישות הקורס תופנה למבחן מעשי שלב 3 "מרכבי הרכב וצביעתם"

התשלום לקורס מבוא במרכבי רכב וצביעתם בסך 1950 ₪ הנו דרך "העמותה לקידום מקצועי חברתי של עובדי המתכת ,החשמל, מקצועות הרכב והיהלומים" (ע"ר ) בטלפון:03-6399552/3, 0548082606 . התשלום הנו בכרטיס אשראי או העברה בנקאית בלבד.

בעלי כתב הסמכה באחד ממקצועות הקורס זכאים להנחה .בעל כתב הסמכה בפחחות 1200 ₪.בעל כתב הסמכה בצבע 1600 ₪. בכפוף להצגת כתב הסמכה באחד המקצועות: פחחות/ צבע.

במקרה של ביטול הרשמה עד 14 יום לפני פתיחת הקורס יוחזר התשלום במלואו.

במקרה של ביטול הרשמה עד 7 ימים לפני פתיחת הקורס יוחזר 50% מהתשלום .

לאחר מכן אין החזר.

בסיום קורס המבוא וקבלת תעודת גמר תופנה למבחן מעשי שלב 3.

כללי

דמי טיפול והנפקת תעודת שלב 3 לכל המקצועות הנם 370 ₪

את דמי הטיפול והנפקת התעודה הנך מתבקש לשלם. לאחר שעברת מבחן מעשי בהצלחה.

התשלום הנו עבור טיפול והנפקת תעודה ולא יוחזר בכל מקרה ומסיבה כלשהיא.

* בעלי תעודות שלב 1,2 במקצועות הרכב, בעלי כתב הסמכה באחד המקצועות הרכב ובעלי תואר מהנדס הנדסאי טכנאי מכונות / מגמת משנה רכב זכאים להקלות בדרישה ועליהם לפנות לועדת חריגים בצירוף אישור לימודים מוכר ע"י התמ"ת.

בכבוד רב דביר יעקב, עו"ד יו"ר הוועדה הארצית העליונה להגדרה וסיווג מקצועי

טלפונים:

המזכירות: 6921475 03

משה: 6921494 03

חיים: 6921418 03

יעקב: 6921419 03